b'\n_START_ARTICLE_\nMinsko arena\n_START_SECTION_\nIstorija\n_START_PARAGRAPH_\n2005 m. Baltarusijos prezidento \xc4\xafsakymu buvo \xc4\xafteisintas Minsk Arenos statybos. 2006 m. prasid\xc4\x97jo statybos. Generalinis arenos projektuotojas buvo "Belprojektas", generalinis rangovas "Minskpromstroj". 2008 m. gruod\xc5\xbeio 30 d. veikl\xc4\x85 prad\xc4\x97jo velodromas. 2009 m. liepos m\xc4\x97n. velodrome \xc4\xafvyko Europos treko dvira\xc4\x8di\xc5\xb3 lenktyni\xc5\xb3 \xc4\x8dempionatas. Arenoje daugiausia vyksta ledo ritulio var\xc5\xbeybos. 2009 m. gruod\xc5\xbeio 2 d. \xc4\xafvyko pirmoji greitojo \xc4\x8diuo\xc5\xbeimo treniruot\xc4\x97. 2009 m. gruod\xc5\xbeio 26 d. \xc4\xafvyko pirmos ledo ritulio rungtyn\xc4\x97s. Rungtyniavo jaunimo sporto mokyklos "DIUS\xc5\xa0 Minsk" ir jaunimo ledo ritulio mokyklos "Junost" komandos. 2010 m. sausio 14 d. \xc4\xafvyko pirmos Minsko Dinamo ledo ritulio komandos rungtyn\xc4\x97s prie\xc5\xa1 Magnitorsko Metalurgo. 2010 m. sausio 30 d. \xc4\xafvyko oficial\xc5\xabs arenos atidarymas. Pirmas did\xc5\xbeiausias renginys buvo 2010 m. Vaik\xc5\xb3 Eurovizijos dain\xc5\xb3 konkursas.\n_START_SECTION_\nVeikla\n_START_PARAGRAPH_\nJoje nam\xc5\xb3 rungtynes \xc5\xbeaid\xc5\xbeia Minsko Dinamo ledo ritulio komanda. Arena buvo atidaryta 2010\xc2\xa0m. sausio 30 d., ta proga ten surengiant Kontinentin\xc4\x97s ledo ritulio lygos Vis\xc5\xb3 \xc5\xbevaig\xc5\xbed\xc5\xbei\xc5\xb3 ma\xc4\x8d\xc4\x85._NEWLINE_Arenoje vyko 2014 m. Pasaulio ledo ritulio \xc4\x8dempionatas._NEWLINE_Arenoje taip pat vyksta koncertai ir \xc4\xafvair\xc5\xabs kitokie masiniai renginiai. \xc4\x8cia koncertavo tokios \xc5\xbevaig\xc5\xbed\xc4\x97s kaip Armin Van Buuren ir pranc\xc5\xabz\xc5\xb3 atlik\xc4\x97ja Myl\xc3\xa8ne Farmer.'